Pandat

**Pandat** eli **isopandat** ovat yksi monista eläinlajeista, jotka asuvat Bambuvaltakunnassa.

## Uskonto

Monien muiden Bambuvaltakunnan eläinten tavoin pandat uskovat Suureen lohikäärmeeseen ja kiittävät tätä ruoasta joka aterialla. Suuri lohikäärme valitsee aina yhden pandan, josta tulee seuraava Lohikäärmepuhuja – panda, jolle Suuri lohikäärme puhuu varoittaakseen Bambuvaltakunnan olentoja vaaroista.
## Yhteiskunta

Pandat ovat tavallisesti yksineläjiä ja asuvat omilla reviireillään. Monet näistä alueista kuitenkin tuhoutuivat tulvassa, joten monet pandat muodostivat sen jälkeen suuria ryhmiä, jotka jakavat yhteisen reviirin.
Ennen tulvaa kaikki eläimet kunnioittivat pandoja, koska nämä olivat Suuren lohikäärmeen valittuja sanansaattajia. Pandat saivat Lohikäärmepuhujan kautta viestejä Suurelta lohikäärmeeltä, ja levittivät sitten tämän sanaa Bambuvaltakunnan muille eläimille.
### Yhdeksän ateriaa

Pandat pitävät päivässä yhdeksän ateriaa, jolloin he syövät yhdessä ja kiittävät Suurta lohikäärmettä. Yleensä yhteisön pandat kokoontuvat yhteen ateriaa varten, mutta ruoan voi siunata yksinkin. Ateriaa ei voi jättää väliin, edes vaikka bambua ei olisi saatavilla, vaan silloin on syötävä jotain muuta. Aterioiden välissä syöminen ei kuitenkaan ole kiellettyä, kuten ei myöskään bambun säästäminen myöhemmäksi. Joka aterialla Suurta lohikäärmettä kiitetään sekä bambusta että jostakin Lohikäärmeen pandoille antamasta ominaisuudesta, kuten viisaudesta tai peräänantamattomuudesta.
Kun pandayhteisö kokoontuu ateriaa varten, he istuvat kunnioittavan välimatkan päässä toisistaan puunrunkoja vasten nojaten. Kukaan ei saa ryhtyä syömään, ennen kuin joku – yleensä yksi ryhmän vanhemmista pandoista – on lausunut siunauksen. Tämä panda kohottaa omia bambunversojaan ja lausuu sanat *"Suuri lohikäärme. Nöyrät pandasi kumartavat sinua tänä [aterian] hetkenä. Kiitos näistä bambuista jotka olet meille suonut, sekä siitä että annat meille [ominaisuuden] lahjan."* Tämän jälkeen pandat kumartavat ja alkavat syödä.
1. **Harmaan valon ateria**
**Päivänaika:** Aamulla ennen auringonnousua
**Kiitetään:** Viisaudesta
2. **Kultaisen valon ateria**
**Päivänaika:** Auringonnousu
**Kiitetään:** Peräänantamattomuudesta tai voimasta
3. **Kohoavan auringon ateria**
**Päivänaika:** Aamupäivä
**Kiitetään:** Rehellisyydestä
4. **Korkean auringon ateria**
**Päivänaika:** Keskipäivä
**Kiitetään:** Mielenrauhasta
5. **Pitkän valon ateria**
**Päivänaika:** Iltapäivä
**Kiitetään:** Uupumattomuudesta
6. **Laskevan auringon ateria**
**Päivänaika:** Ilta
**Kiitetään:** Selvänäköisyydestä
7. **Hiipuvan valon ateria**
**Päivänaika:** Auringonlasku
**Kiitetään:** Laupeudesta
8. **Kohoavan kuun ateria**
**Päivänaika:** *Ei tiedossa*
9. **Laskevan kuun ateria**
**Päivänaika:** *Ei tiedossa*
**Kiitetään:** *Ei tiedossa*

## Nimet

Pandojen nimet koostuvat etunimestä ja sukunimestä. Panda voidaan nimetä eläimen, kasvin tai luonnonilmiön mukaan. Pandan sukunimi riippuu siitä, millä reviirillä tämä asuu. Jos panda vaihtaa reviiriä, myös tämän sukunimi vaihtuu.
## Lista tunnetuista isopandoista

* Aamu
* Aave
* Atsalea
* Barbi
* Ginseng
* Goji
* Graniitti
* Horisontti
* Hyasintti
* Hämärä
* Illanrusko
* Juuri
* Järkäle
* Kataja
* Kivi
* Kukka
* Kuusi
* Köynnös
* Laakeri
* Lehti
* Lilja
* Luumu
* Marjakuusi
* Metsäomena
* Mukula
* Orkidea
* Pilvi
* Pioni
* Pippuri
* Puuska
* Ruoho
* Ruoko
* Sade
* Sammakko
* Sitrus
* Sypressi
* Talvio
* Tammi
* Tokko
* Usva
* Vaahtera
* Viima

## Lähteet

1. ↑ 1,0 1,1 *Tulvan jakama maa*, sivu 14
2. ↑ *Tulvan jakama maa*, sivu 128
3. ↑ 3,0 3,1 *Tulvan jakama maa*, sivu 16
4. ↑ *Tulvan jakama maa*, sivu 21
5. ↑ *Tulvan jakama maa*, sivu 22
6. ↑ *Tulvan jakama maa*, sivu 220
7. ↑ *Tulvan jakama maa*, sivu 223
8. ↑ 8,0 8,1 *Tulvan jakama maa*, sivu 59
9. ↑ *Tulvan jakama maa*, sivu 92
10. ↑ *Tulvan jakama maa*, sivu 227
11. ↑ *Tulvan jakama maa*, sivu 27
12. ↑ *Tulvan jakama maa*, sivu 192
13. ↑ *Tulvan jakama maa*, sivu 42
14. ↑ *Tulvan jakama maa*, sivu 44
15. ↑ *Tulvan jakama maa*, sivu 45
16. ↑ *Tulvan jakama maa*, sivu 51
17. ↑ *Tulvan jakama maa*, sivu 135